Ρόμπερτ Γουάντλοου

Ο Ρόμπερτ Πέρσινγκ Γουάντλοου (αγγλικά: Robert Pershing Wadlow, 22 Φεβρουαρίου 1918 - 15 Ιουλίου 1940), γνωστός επίσης ως «Γίγαντας του Άλτον» και «Γίγαντας του Ιλινόι», ήταν Αμερικανός, ο οποίος είναι ο ψηλότερος άνθρωπος στην καταγεγραμμένη ιστορία για τον οποίο υπάρχουν αδιάψευστα στοιχεία. Ο Γουάντλοου γεννήθηκε και μεγάλωσε στο Άλτον του Ιλινόι, μια μικρή πόλη κοντά στο Σαιντ Λούις του Μιζούρι.

Το ύψος του Γουάντλοου ήταν 2,72 μ., ενώ το βάρος του έφτασε τα 199 κιλά κατά το θάνατό του, σε ηλικία 22 ετών. Το μεγάλο μέγεθος του και η συνεχή του ανάπτυξη στην ενήλικη ζωή οφείλονταν στην υπερτροφία του αδένα της υπόφυσης, η οποία έχει ως αποτέλεσμα ένα ανώμαλα υψηλό επίπεδο αυξητικής ορμόνης (HGH).

 Βιογραφία 
αριστερά|μικρογραφία|Ο Γουάντλοου (αριστερά) σε ηλικία δέκα ετών.
Ο Γουάντλοου γεννήθηκε στο Άλτον του Ιλινόι στις 22 Φεβρουαρίου 1918, και ήταν ο μεγαλύτερος από τα πέντε παιδιά των γονέων του. Ήταν ψηλότερος από τον πατέρα του στα 8 του και στο δημοτικό σχολείο του του έφτιαξαν ένα ειδικό θρανίο. Μέχρι την αποφοίτησή του από το Λύκειο του Άλτον το 1936, είχε ύψος 2,54 μ. Εντάχθηκε στο Κολέγιο Σέρτλεφ με την πρόθεση να σπουδάσει νομική.
μικρογραφία|Παπούτσι του Γουάντλοου (μέγεθος 75) σε σύγκριση με ένα μέγεθος 46.
Ο Γουάντλοου χρειαζόταν ορθωτικά ποδιών όταν περπατούσε και είχε ελάχιστη αίσθηση στα πόδια και τις πατούσες του, αλλά δεν χρησιμοποίησε ποτέ αναπηρικό αμαξίδιο.

Ο Γουάντλοου έγινε ευρύτερα γνωστός μετά την περιοδεία του στις ΗΠΑ το 1936 με το Circus Ringling Brothers, εμφανιζόμενος στο Μάντισον Σκουέρ Γκάρντεν και το Μπόστον Γκάρντεν στην κεντρική σκηνή (δεν εμφανίστηκε ποτέ ως δευτερεύων θέαμα). Κατά τη διάρκεια των εμφανίσεών του, ντυνόταν με τα καθημερινά του ρούχα και αρνήθηκε το αίτημα του τσίρκου να φορέσει ψηλό καπέλο και φράκο.

Το 1938, ξεκίνησε μια προωθητική περιοδεία με την International Shoe Company, η οποία του παρείχε παπούτσια δωρεάν, και πάλι μόνο με τα καθημερινά του ρούχα. Ο Γουάντλοου θεωρούσε τον εαυτό του ως εργάτη διαφήμισης, όχι ως φρικιό. Είχε μεγάλη σωματική δύναμη μέχρι τις τελευταίες μέρες της ζωής του.

Ο Γουάντλοου ανήκε στον Τάγμα του ΝτιΜόλεϊ, την οργάνωση που χορηγούσαν οι μασόνοι για νεαρούς άνδρες, και αργότερα ήταν τέκτονας. Μέχρι το Νοέμβριο του 1939, ο Γουάντλοου ήταν υψηλόβαθμος τέκτονας, υπό την δικαιοδοσία της Μεγάλης Στοάς του Ιλινόι.

Ένα χρόνο πριν πεθάνει, ο Γουάντλοου πέρασε τον Τζον Ρόγκαν ως το ψηλότερο άτομο που έχει καταγραφεί ποτέ. Στις 27 Ιουνίου 1940 (18 ημέρες πριν από το θάνατό του), μετρήθηκε από τους γιατρούς με ύψος 2,72 μ.

 Θάνατος 
Στις 4 Ιουλίου 1940, κατά τη διάρκεια επαγγελματικής εμφάνισης στο Φεστιβάλ Εθνικού Δάσους του Μάνιστε, ένα ελαττωματικό υποστήριγμα ερέθισε τον αστράγαλό του, οδηγώντας σε μόλυνση. Θεραπεύτηκε με μετάγγιση αίματος και χειρουργική επέμβαση, αλλά η κατάστασή του επιδεινώθηκε και πέθανε στον ύπνο του στις 15 Ιουλίου.

Το φέρετρό του είχε μήκος 3,28 μ., πλάτος 0,81 μ. και μήκος 0,76 μ., ζύγιζε πάνω από 450 κιλά και μεταφέρθηκε από δώδεκα νεκροπομπούς και οκτώ βοηθούς. Ενταφιάστηκε στο Κοιμητήριο Όουκγουντ, στο Άλτον.

 Δείτε επίσης 
 Γιγαντισμός
 Μεγαλακρία
 Κατάλογος των ψηλότερων ανθρώπων
 Τράιντζε Κέιβερ, η ψηλότερη γυναίκα στην καταγεγραμμένη ιστορία
 Ζενγκ Τσίνλιαν, η ψηλότερη γυναίκα που επιβεβαιώθηκε επίσημα από τα Παγκόσμια Ρεκόρ Γκίνες στην καταγεγραμμένη ιστορία

 Παραπομπές 

 Εξωτερικοί σύνδεσμοι 


 Υλικό βίντεο του Ρόμπερτ Γουάντλοου
 Άρθρο του Μουσείου Ιστορίας και Τέχνης του Άλτον
 Graveyards.com: Κοιμητήριο Άπερ Άλτον

Κατηγορία:Καλλιτέχνες τσίρκου
Κατηγορία:Πρόσωπα με γιγαντισμό
Κατηγορία:Αμερικανοί αγγλικής καταγωγής
Κατηγορία:Κάτοχοι παγκόσμιων ρεκόρ